Nybudys
Nybudys (vok. Niebudies, prūs. Nībudīs) arba Buda (rus. Буда) – upė Rusijoje, Kaliningrado srityje (Gusevo ir Černiachovsko raj.); Įsruties kairysis intakas. Išteka iš ežerėlio šalia Bumbulų (Iljino) kaimo. Teka šiaurės vakarų kryptimi. Įteka į Įsrutį 34 km nuo jos žiočių, ties Zelionaja Dolinos kaimu. Intakas – Skardupis (dešinysis). Prie Nybudžio įsikūrę kaimai: Nybudžiai (Krasnogorskojė), Antbrokupėnai (Jasnojė Polė), Saugviečiai (Ščeglai), Mažieji Nybudžiai (Zelionaja Dolina).